ໜ່ວຍຍາມຝັ່ງ ສຫລ ຊ່ວຍກູ້ໄພ ຊາວຄິວບາ 33 ຄົນ ຈາກ ທະເລ
ໜ່ວຍຍາມຝັ່ງ ສະຫະລັດ ຊ່ວຍກູ້ໄພຜູ້ຊາຍຊາວຄິວບາ 33 ຄົນ ຢູ່ມະຫາສະມຸດ ອັດລັນຕິກ 11 ກິ​ໂລແມັດ ຫ່າງຈາກ​ຊາຍ​ຝັ່ງ​ ລັດ Florida.
ໜ່ວຍຍາມຝັ່ງ ສະຫະລັດ ໄດ້ຊ່ວຍກູ້ໄພພວກຜູ້ຊາຍຄິວບາ 33 ຄົນ ຢູ່ມະຫາສະມຸດ Atlantic ໃນວັນພຸດວານນີ້ 11 ກິ ໂລແມັດ ຫ່າງຈາກຊາຍຝັ່ງ ຂອງລັດ Florida ໃນພາກຕາ ເວັນອອກສຽງໃຕ້ຂອງສະຫະລັດ ນີ້ເປັນການຊ່ອຍກູ້ໄພ ທີ່ສຳຄັນ ຄັ້ງທີສອງ ໃນອາທິດນີ້ ແລະ ເປັນພາກສ່ວນນຶ່ງ ໃນການເພີ້ມຂຶ້ນ ຂອງຈຳນວນຜູ້ຄົນທີ່ຫຼົບ ໜີອອກຈາກປະເທດທີ່ເປັນເກາະດອນດັ່ງກ່າວໂດຍທາງເຮືອ ໃນສົກປີ 2014 ນີ້ ຈຳນວນຜູ້ທີ່ໄດ້ຮັບການຊ່ວຍກູ້ໄພ ຂອງ ສະຫລັດໄດ້ເພີ້ມຂື້ນສູ່ລະດັບສູງສຸດໃນຮອບຫົກປີທີ່ຜ່ານມາ ແລະເພີ້ມຂື້ນ 50 ເປີເຊັນລື່ນປີ 2013 ມີຊາວຄິວບາປະມານ 150 ຄົນໄດ້ຮັບການຊ່ວຍກູ້ໄພຢູ່ນອກຝັ່ງທະເລຂອງລັດ Florida ນັບແຕ່ວັນທີ 1 ເດືອນ ຕຸລາເປັນຕົ້ນມາ ຍ້ອນວ່າເຮືອທີ່ແອອັດເກີນກຳນົດ ບໍ່ສາມາດເດີນທາງ ມາເຖິງແຄມຝັ່ງໄດ້ ແລະພວກຜູ້ ຊາຍເຫຼົ່ານີ້ກໍບໍ່ໄດ້ຂຶ້ນຝັ່ງເທື່ອ ດັ່ງນັ້ນເຂົາເຈົ້າຈຶ່ງຈະຖືກສົ່ງກັບຄືນໄປຄິວບາພາຍໃຕ້ນະ ໂຍບາຍທີ່ຮູ້ກັນວ່າ “ຕີນປຽກ ຕີນແຫ້ງ ” ກົດໝາຍດັ່ງກ່າວນີ້ໄດ້ອະນຸຍາດໃຫ້ສ່ວນໃຫຍ່ ຂອງຊາວຄິວບາ ຢູ່ໃນສະຫະລັດຕໍ່ໄປໄດ້ ຖ້າຫາກເຂົາເຈົ້າຫາກສາມາດຢຽບດິນອາເມ ຣິກາໄດ້